ΚΑΝΟΝΙΣΜΟΣ (ΕΟΚ) αριθ. 1357/93 ΤΗΣ ΕΠΙΤΡΟΠΗΣ της 2ας Ιουνίου 1993 για την τροποποίηση του κανονισμού (ΕΟΚ) αριθ. 2729/88 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 του Συμβουλίου για τη χορήγηση, για τις περιόδους 1988/89 έως 1995/96, πριμοδοτήσεων για οριστική εγκατάλειψη των αμπελουργικών εκτάσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για οριστική εγκατάλειψη των αμπελουργικών εκτάσεων ((1), όπως τροποποιήθηκε τελευταία από τον κανονισμό (ΕΟΚ) αριθ. 833/92 (1) και όπως τροποποιήθηκε από τον κανονισμό (ΕΟΚ) αριθ. 1869/92 (2), και ιδίως το άρθρο 20,

Εκτιμώντας:

ότι, κατ' εφαρμογή των διατάξεων της πράξης προσχώρησης της Ισπανίας και της Πορτογαλίας, οι διατάξεις που αφορούν την κοινή οργάνωση της αμπελοοινικής αγοράς εφαρμόζονται στην Πορτογαλία από το δεύτερο μεταβατικό στάδιο- ότι γι' αυτό, ο κανονισμός (ΕΟΚ) αριθ. 1442/88 τροποποιήθηκε από τον κανονισμό (ΕΟΚ) αριθ. 833/92 για να μπορεί να εφαρμοστεί σ' αυτό το κράτος μέλος από την περίοδο 1992/93 το γενικό καθεστώς της οριστικής εγκατάλειψης- ότι όσον αφορά την Πορτογαλία πρέπει να προσδιοριστούν ορισμένες λεπτομέρειες εφαρμογής-

ότ, μετά την εφαρμογή του αμπελουργικού μητρώου που προβλέπεται από τον κανονισμό (ΕΟΚ) αριθ. 2392/86 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (4), σε ορισμένες περιοχές της Κοινότητας οι αναφορές που χρησιμοποιούνται στους φακέλους εκμεταλλεύσεων του αμπελουργικού μητρώου πρέπει να ορισθούν επακριβώς στους φακέλους εκριζώσεως για να διεκολυνθεί ο έλεγχος του μέτρου και να ενημερωθούν τα αμπελουργικά μητρώα-

ότι η αθέτηση της προθεσμίας που καθορίστηκε για την εκτέλεση των εργασιών της εκριζώσεως σε εφαρμογή του άρθρου 4 παράγραφοι 2 και 4 του κανονισμού (ΕΟΚ) αριθ. 1442/88 συνεπάγεται απώλεια του δικαιώματος στην πριμοδότηση- ότι πρέπει να μετριαστούν τα αποτελέσματα από οριακή υπέρβαση της προθεσμίας αυτής προβλέποντας ότι η πριμοδότηση μειώνεται κατά 20 % εάν ο παραγωγός αθετήσει την υποχρέωσή του αυτή- ότι, ωστόσο, ο τελευταίος χάνει το δικαίωμα στην ενίσχυση εάν δεν πραγματοποιήσει την εκρίζωση το αργότερο στις 15 Ιουνίου του έτους που έπεται εκείνου της καταθέσεως ενδεχομένως από το κράτος μέλος- ότι πρέπει να επεκταθεί το πλεονέκτημα από το μέτρο αυτό στους φακέλους που βρίσκονται στο στάδιο της εξετάσεως κατά την ημερομηνία ενάρξεως ισχύος του παρόντος κανονισμού-

ότι ο κανονισμός (ΕΟΚ) αριθ. 2729/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 678/89 (6), θα πρέπει να τροποποιηθεί ανάλογα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2729/88 τροποποιείται ως εξής:

1. στο άρθρο 4 παράγραφος 1 στοιχείο α) προστίθεται η ακόλουθη νέα περίπτωση:

"- τις αναφορές της εκμεταλλεύσεως και του (των) τεμαχίου(-ων) που χρησιμοποιούνται στο αμπελουργικό μητρώο, εάν το τελευταίο έχει συσταθεί στην εν λόγω περιοχή."-

2. το άρθρο 6 παράγραφος 1 πρώτο εδάφιο αντικαθίσταται από το ακόλουθο κείμενο:

"1. ο αιτών ενημερώνει το ταχύτερο δυνατόν τον αρμόδιο οργανισμό για την πραγματοποίηση της εκριζώσεως. Ο οργανισμός αυτός διαπιστώνει ότι πραγματοποιήθηκε η πλήρης εκρίζωση των αμπελώνων, των οποίων τα αγροτεμάχια εξακριβώνονται σύμφωνα με τις διατάξεις που προβλέπονται στο άρθρο 4, και βεβαιώνει το χρονικό διάστημα κατά το οποίο πραγματοποιήθηκε. Η διαπίστωση αυτή πραγματοποιείται το αργότερο στις 31 Ιουλίου του ημερολογιακού έτους που έπεται της καταθέσεως της αιτήσεως."-

3. στο άρθρο 6 προστίθεται η ακόλουθη νέα παράγραφος 3:

"3. Εκτός από περίπτωση ανωτέρας βίας εάν ο αιτών δεν πραγματοποιήσει την εκρίζωση των εκτάσεων για τις οποίες έχει ζητηθεί η πριμοδότηση πριν από τις ημερομηνίες που καθορίστηκαν σε εφαρμογή του άρθρου 4 του κανονισμού (ΕΟΚ) αριθ. 1442/88, η πριμοδότηση μειώνεται κατά 20 %. Δεν καταβάλλεται πριμοδότηση εάν η εκρίζωση δεν έχει πραγματοποιηθεί πριν από τις 15 Ιουνίου που έπεται του έτους καταθέσεως της αιτήσεως. Τα κράτη μέλη τα οποία, κατ' εφαρμογή του προαναφερθέντος άρθρου 4 παράγραφος 4 έχουν καθορίσει για την εκτέλεση της εκριζώσεως μία προθεσμία πριν από τις 15 Μαΐου, μπορούν συνεπώς να καθορίσουν προθεσμία πριν από τις 15 Ιουνίου."-

4. στο άρθρο 10α προστίθεται το ακόλουθο νέο εδάφιο:

"Για την Πορτογαλία, η ανακοίνωση πραγματοποιείται σύμφωνα με τους πίνακες των παραρτημάτων VI και VII"-

5. προστίθενται τα νέα παραρτήματα VI και VII που παρατίθενται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 σημείο 3 εφαρμόζεται στους φακέλους που είναι εκκρεμείς κατά την ημερομηνία ενάρξεως του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 132 της 28. 5. 1988, σ. 3.

(2) ΕΕ αριθ. L 88 της 3. 4. 1992, σ. 16.

(3) ΕΕ αριθ. L 189 της 9. 7. 1992, σ. 6.

(4) ΕΕ αριθ. L 208 της 31. 7. 1986, σ. 1.

(5) ΕΕ αριθ. L 353 της 17. 12. 1990, σ. 23.

(6) ΕΕ αριθ. L 241 της 1. 9. 1988, σ. 108.

(7) ΕΕ αριθ. L 73 της 17. 3. 1989, σ. 23.

ΠΑΡΑΡΤΗΜΑ

"ΠΑΡΑΡΤΗΜΑ VI

Αναλυτικός κατάλογος των αμπελουργικών εκτάσεων που καλλιεργούνται με ποικιλίες οινοποιήσιμων σταφυλιών και που αποτελούν το αντικείμενο οριστικής εγκατάλειψης στο πλαίσιο του κανονισμού (ΕΟΚ) αριθ. 1442/88 στην Πορτογαλία

Διοικητική μονάδα: (1)

Περίοδος:

/* ΠΙΝΑΚΕΣ: δείτε Ε.Ε. */

Αναλυτικός κατάλογος των αμπελουργικών εκτάσεων άλλων από εκείνες που αναφέρονται στο παράρτημα VI που έχουν υποστεί οριστική εγκατάλειψη στο πλαίσιο του κανονισμού (ΕΟΚ) αριθ. 1442/88 στην Πορτογαλία

Διοικητική μονάδα: (2)

Περίοδος:

/* ΠΙΝΑΚΕΣ: δείτε Ε.Ε. */

(1) Υποδιαίρεση σύμφωνα με το άρθρο 2 παράγραφος 2 στοιχείο β) του κανονισμού (ΕΟΚ) αριθ. 357/79 του Συμβουλίου (ΕΕ αριθ. L 54 της 5. 3. 1979, σ. 124). Ενδεχομένως μικρότερη υποδιαίρεση εάν θεωρείται σκόπιμο. Ένας τέτοιος πίνακας παρέχεται για κάθε διοικητική μονάδα που αποτελεί το αντικείμενο της αμπελοκαλλιέργειας οινοποιήσιμων σταφυλιών.

(2) Οι αναφερόμενες κατηγορίες απόδοσης αντιστοιχούν σε εκείνες που αναφέρονται στο άρθρο 2 παράγραφος 5 στοιχείο β) του κανονισμού (ΕΟΚ) αριθ. 1442/88, για τις εκτάσεις που έχουν υποστεί εκρίζωση ανά εκμετάλλευση μεγαλύτερη των 25 ares. Πρόκειται λοιπόν για την απόδοση εκτάσεων που έρχουν υποστεί εκρίζωση.

(3) Καθίσταται γνωστό αν οι εκριζώσεις που πραγματοποιήθηκαν αντιστοιχούν σε μερική εγκατάλειψη ή σε ολική εγκατάλειψη των αμπελουργικών εκτάσεων του συνόλου της εκμετάλλευσης.

(4) Με τον όρο v.q.p.r.d εννοούνται οι αμπελκουργικές εκτάσεις που είναι κατάλληλες για την παραγωγή v.q.p.r.d.

(1) Υποδιαίρεση σύμφωνα με το άρθρο 2 παράγραφος 2 στοιχείο β) του κανονισμού (ΕΟΚ) αριθ. 357/79. Ενδεχομένως μικρότερη υποδιαίρεση εάν είναι σκόπιμο. Ένας τέτοιος πίνακας παρέχεται για κάθε διοικητική μονάδα που αποτελεί το αντικείμενο της καλλιέργειας αμπέλων που αναφέρονται στο παράρτημα.

(2) Οι αναφερόμενοι εδώ τύποι αμπέλου αντιστοιχούν σε εκείνους που αναφέρονται στο άρθρο 2 παράγραφος 5 στοιχεία γ) και δ) του κανονισμού (ΕΟΚ) αριθ. 1442/88.

(3) Καθίσταται γνωστό αν οι πραγματοποιηθείσες εκριζώσεις αντιστοιχούν σε μερική εγκατάλειψη ή σε ολική εγκατάλειψη των αμπελουργικών εκτάσεων του συνόλου της εκμετάλλευσης."